**Enki Bilal** (nado **Enes Bilal** o 7 de outubro de 1951) é un creador de banda deseñada e director de cine francés.

Biografía
---------

De pai bosníaco e nai eslovaca, Bilal naceu en Belgrado, Iugoslavia, mais xa de moi novo, con 9 anos, emigrou canda os seus pais ata París, Francia. Á idade de 14 puido coñecer a René Goscinny quen o animou a se dedicar á banda deseñada.

En 1972 e logo dun fugaz paso pola facultade de Belas Artes publicou a súa primeira historia, *Le Bol maudit*, na revista de BD Pilote no marco dun concurso que esta organizaba. Froito deste traballo coa revista francesa vai entrar en contacto con moitos importantes autores: Bretéchér, Druillet, Giraud, Mézières etc. Os seus primeiros traballos para a revista foron pequenas historias de ficción científica, coas que acadou certa sona e foi etiquetado dentro dos seguidores de Moebius, e tamén ilustracións para as páxinas de actualidade da revista.

A partir de 1975 comezou unha frutífera colaboración co guionista Pierre Christin co que realizou unha serie de historias escuras e fantásticas que retratan a realidades políticas coñecidas co nome de *Légendes d'aujourd'hui*. Ata 1983 suman 5 álbums: *A cruzada dos esquecidos*, *O navío de pedra*, *A cidade que non existía*, *As falanxes da orde negra* e *Partida de caza*.

En 1980 comezou a publicar en Pilote do seu primeiro álbum como autor completo e que deu inicio á Triloxía Nikopol: *A feira dos inmortais*. Completaron a triloxía *A muller trampa* en 1986, e *Frío Ecuador* en 1992, sendo este último escollido mellor álbum do ano pola revista francesa Lire.

En 1982, Alan Resnais encargoulle o deseño dos decorados do filme *La Vie es un Roman*. Pouco despois, en 1985, unha nova colaboración co cinema, desta volta da man de Jean-Jacques Annaud no filme *O nome da rosa*. Na década de 1980, xa como autor consagrado, ilustra os textos de Patrick Cauvin en *Fora de xogo* e comeza a publicar compilacións de ilustracións e outros materiais gráficos.

En 1987 gañou o Grande Premio do 14º Festival de Banda Deseñada de Angoulême. En 1989 realizou o seu primeiro filme como director *Bunker Palace Hôtel*, protagonizada por Jean-Louis Trintignant e Carole Bouquet, coa que obtén críticas positivas. O segundo dos seus filme foi *Tykho moon*, estreada en 1997. Ademais continuou a deseñar decorados e vestiario de diversos filmes.

En 1999 volveu ao mundo da BD coa publicación de *O soño do monstro* que deu inicio a unha nova serie (Tetraloxía Hatzfeld) que completan outros tres títulos: *32 de decembro* (2003), *Cita en París* (2006) e *Catro?* (2007). Nelas están moi presentes conflitos actuais coma as Guerras nos Balcáns ou os atentados do 11-S.

En 2000 publicouse unha nova colaboración con Christin, *O sarcófago*, na que se trata o Accidente de Chernóbil.

En 2004 estréase o seu terceiro filme titulado *Immortel: ad vitam* que é unha adaptación libre dos dous primeiros álbums da Triloxía Nikopol, feita en parte con actores reais e, en parte con imaxes de síntese xeradas por computador.

Bibliografía
------------

* *Le bol maudit* (1972).
* *A cruzada dos esquecidos* (*Le croisière des oubliés*) (1975). Guión: Pierre Christin.
* *O navío de pedra* (*Le vaîsseau de Pierre*) (1976). Guión: Pierre Christin.
* *A ciudad que non existía* (*La ville qui n'esistait pas*) (1977).Guión: Pierre Christin.
* *Memorias do espazo exterior* (*Mémoires d'Outre-Space*) (1978).
* *Exterminador 17* (*Exteminateur 17*) (1978). Guión: Jean-Pierre Dionnet.
* *As falanges da orde negra* (*Les Phalanges de l'Ordre Noir*) (1979). Guión: Pierre Christin.
* *A feira dos inmortais* (*La foire aux inmortels*) (1980).
* *Partida de caza* (*Partie de chasse*) (1983). Guión: Pierre Christin.
* *Os Anxos, L'étoile oubbliée de Laurie Bloom* (1984). Guión: Pierre Christin.
* *A muller trampa* (*La Femme piege*) (1986).
* *L'etat des stocks* (1986).
* *Fora de xogo* (*Hors-Jeu*) (1987). Guión: Patrick Cauvin.
* *Coeurs sanglants* (1989). Guión: Pierre Christin.
* *Frío Ecuador* (*Froid Équateur*) (1992).
* *Sangue azul* (*Bleu sang*) (1994).
* *O soño do monstro* (*Le sommeil du monstre*) (1998).
* *Tykho moon, livre d'un film* (1998).
* *Un Siecle d'Amour* (1999). Ilustración del libro de Dan Franck.
* *L'etat des stocks. Milleneufcentquatrevingtdixneuf* (1999).
* *Le Sarcophage* (2000). Guión: Pierre Christin.
* *32 de decembro* (*32 Decembre*) (2003).
* *Nouvel état des stocks* (2006).
* *Cita en París* (*Rendez-Vous a Paris*) (2006).
* *Catro?* (*Quatre?*) (2007).

Filmografía
-----------

* *Bunker Palace Hôtel* (1989).
* *Tykho Moon* (1997).
* *Immortel, ad vitam* (2004).

|  |  |
| --- | --- |
| Control de autoridades | 
* Wd: Q333668
* WorldCat
* VIAF: 2466638
* Allmovie: p81853
* AlloCiné: 11374
* BIBSYS: 90161469
* BNE: XX906041
* BNF: 11892034b
* CANTIC: a1126049x
* CiNii: DA05028029
* DeutscheBio: 118975269
* Europeana: ID
* FAST: 106616
* Filmportal: ID
* GND: 118975269
* IMDb: nm0082094
* ISNI: 0000 0000 8081 5461
* LCCN: n82250992
* NDL: 00719058
* NKC: xx0006013
* NLA: 36271969
* NLG: 60972
* NTA: 069263671
* Persée: 158234
* PTBNP: 29143
* RKD: 221578
* SNAC: w6sc1kbn
* SUDOC: 026728575
* TESF: bilal\_enki
* TMDb: 44070
* ULAN: 500388867

 |